
K O R R A L D U S

                                                  E E L N Õ U

K O R R A L D U S                                            
Rakvere,                                                                                       
                                                                                                                     --. november 2026 nr
 

Projekteerimistingimuste määramine 
aadressil Päikese tn 2


1.Rakvere Linnavalitsusele esitati 21.10.2026 projekteerimistingimuste taotlus nr 2611002/08478 ehitusprojekti koostamiseks aadressil Rakvere linn, Päikese tn 2 ehitise (PVC hall) püstitamiseks. Taotluse juurde on esitatud lisadokumendid.
Päikese tn 2 katastriüksus (katastritunnus 66301:014:0011, tootmismaa 100 %) külgneb – edelast Päikese tn 4 katastriüksusega (katastritunnus 66301:014:0861, tootmismaa 100 %); loodest Rägavere tee 44 katastriüksusega (katastritunnus 66301:014:0008, tootmismaa 100 %; kirdest Rägavere tee 46 katastriüksusega (katastritunnus 66301:014:0880, ärimaa 100 %) ning  kagust Päikese tänav L1 katastriüksusega (katastritunnus 66301:014:0021, transpordimaa 100 %. Päikese tn 2 maaüksusel puudub detailplaneering, lähipiirkonnas on järgmised detailplaneeringud „Rägavere tee 44 kinnistu detailplaneering“ ja „Päikese tn 4 ja seda ümbritseva maaala detailplaneering“.
Projekteerimistingimuste andmine korraldati avatud menetlusena, teade arvamuse avaldamiseks projekteerimistingimuste eelnõule avaldati 30.10.2026 Virumaa Teatajas ja Rakvere linna veebilehel. Kaasamise kutse (masskaasamine) oli edastatud läbi ehitisregistri  kõikidele menetluses olevate katastriüksuste omanikele ja kõikidele menetluses olevate katastriüksuste naaberkinnistute omanikele (piirinaabrid). 
2. Ehitisregistri menetluses esitati projekteerimistingimuste eelnõule   järgmised seisukohad ja märkused:
----------------------------------------------------
3. Muid ettepanekuid ja vastuväiteid menetluse käigus ei esitatud. Ehitusseadustiku § 31 lg 6 kohaselt loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui kooskõlastaja või arvamuse andja ei ole kümne päeva jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist.
4. Rakvere linnavalitsus on seisukohal, et ehitusprojekti koostamisel tuleb arvestada projekteerimistingimuste eelnõu kohta esitatud täiendamisettepanekuga ja vastuväites toodud asjaoludega/kuna projekteerimistingimuste eelnõu kohta esitatud täiendamisettepanekuid ja vastuväiteid ei esitatud, on projekteerimistingimuste andmine põhjendatud. 
Planeerimisseaduse (lühend - PlanS) § 125 lg 5 kohaselt võib kohaliku omavalitsuse üksus lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele  või selle vahetusse lähedusse jäävale hoonestatud või hoonestamata kinnisasjale hoone ja seda teenindavad ehitised. Arvestades piirkonna väljakujunenud hoonestuslaadi ning üldplaneeringus määratud vastava ala üldisi kasutus- ja ehitustingimusi, sobitub hoone piirkonna hoonestuslaadiga ning vastab üldplaneeringule.
Võttes aluseks planeerimisseaduse § 125 lg 5, ehitusseadustiku § 26 lg, § 27 lg 1 p 1  ja § 27 lg 4 p 31, p 4, p 5, p 51, p 6 ja p 7 ning Rakvere linnavolikogu 17.02.2010 määrusega nr 6 kehtestatud „Rakvere linna üldplaneeringu“ ja Rakvere linnavolikogu 21.06.2017 määruse nr 9 „Ehitustegevuse ja planeerimisalase tegevuse korraldamine“ § 7 lg 1, annab Rakvere linnavalitsus k o r r a l d u s e: 

1.Määrata projekteerimistingimused ehitusprojekti koostamiseks aadressil Rakvere linn, Päikese tn 2 ehitise (PVC hall) püstitamiseks vastavalt korralduse lisale.

2. Korraldus jõustub teatavakstegemisest projekteerimistingimuste taotlejale.

3. Isikul, kelle õigusi korraldusega või haldusmenetluse käigus rikuti, on õigus esitada vaie haldusmenetluse seaduses sätestatud korras Rakvere Linnavalitsusele asukohaga Rakvere, Lai tn 20 30 päeva jooksul arvates päevast, millal isik vaidlustatavast korraldusest või toimingust teada sai või oleks pidanud teada saama, või esitada kaebus Tartu Halduskohtule halduskohtumenetluse seadustikus sätestatud korras ja tingimustel.







								                                 LISA
Rakvere linnavalitsuse .................... 
korralduse nr ... juurde

Projekteerimistingimused

Määratud Rakvere linnavalitsuse .................. korraldusega nr ... projekteerimistingimused  aadressil Rakvere linn, Päikese tn 2 ehitise ehitusprojekti koostamiseks 21.10.2026 esitatud projekteerimistingimuste taotluse nr 2611002/08478 alusel.

1. Üldandmed:
1.1 Kinnistu aadress: Rakvere linn, Päikese tn 2;
1.2 Katastriüksus katastritunnusega 	66301:014:0011;
1.3 Maakasutuse sihtotstarve: tootmismaa;
1.4 Kinnistu pindala: 7899,0 m2;
1.5 Kavandatav ehitustegevus: ehitise püstitamine.

2. Lähtematerjal:
2.1 Projekteerimistingimuste taotlus 21.10.2026 nr 2611002/08478 ja lisad;
2.2 Kehtivad planeeringud: „Rakvere linna üldplaneering“, „Rägavere tee 44 kinnistu detailplaneering“ ja „Päikese tn 4 ja seda ümbritseva maaala detailplaneering“.

3. Arhitektuursed ja linnaehituslikud nõuded projekteerimiseks:
3.1 Asukoht: taotlusel näidatud Ehitis(ed) – Ehitise asukoht – nimetatud katastriüksuse aadressil, arvestada õigusaktidest ja kavandatava ehitise asukohast tingitud kitsenduste ja piirangutega, asukoht kooskõlastada linnaarhitektiga 
 3.2 Katastriüksuse maksimaalne täisehituse %, see on hoone(te) aluse pindala suhe kogu katastriüksuse pindalasse: kuni 30 %, täisehituse protsent  näidata asendiplaanil;
3.3 Kasutamise otstarve: muu laohoone; 
3.4 Lubatud maksimaalne hoonete ehitisealune pind kokku: kuni 2370,0 m2;
3.5 Lubatud maksimaalne kõrgus: maapinnast kuni 12,0 m; katastriüksuse täitmist/tõstmist mitte ette näha; 
[bookmark: _Hlk150860476]3.6 Arhitektuur: Ehitise arhitektuurne lahendus kooskõlastada linnaarhitektiga; 
3.7 Korruste arv: kuni 2;
3.8 Katuse tüüp: kahepoolse kaldega viilkatus (sadulkatus), lahendus kooskõlastada linnaarhitektiga; 
3.9 Katusekate: PVC;
3.10 Katusekalle ja selle suund: (kuni 40 kraadi);
3.11 Lumetõke, sademevesi: Sademeveest vabaneda selle tekkekohas. Sademevee käitlemisel vältida sademevee reostumist ja  sattumist (sealhulgas lumi) tänavaalale või naaberkinnistule. Sademeveed immutada Päikese tn 2 katastriüksusel, kasutada looduslähedasi lahendusi, nagu rohealasid, viibetiike, vihmaaedasid, imbkraave ja muid lahendusi, mis võimaldavad sademeveest vabaneda eelkõige maastikukujundamise kaudu. Immutuslahendus esitada ehitusprojekti koosseisus.;
3.12 Aknad, uksed, väravad: plastik, puit, puit-alumiinium lahendada ehitusprojekti koosseisus;
3.13 Välisviimistlus: PVC - kooskõlastada linnaarhitektiga;
3.14 Juurdepääs, kinnistusisesed teed/parkimine/ liiklusskeem/vertikaalplaneering: lahendada ehitusprojekti koosseisus; juurdepääs olemasolev, transpordimaal tagada liiklusohutus ja nähtavus. Sõidukite parkimine lahendada Päikese tn 2 kinnistul, näidata parkimiskohad. Ehitusprojektis määrata kõvakattega alad (suurus kuni 1/3kinnistust)  ning esitada katendiga alade profiil-lõiked. Vertikaalplaneerimisega tagada, et kinnistul tekkivad sademeveed ei valguks naaberkinnistule või tänavamaale;
3.15 Piire, väravad: lahendada projektiga, kooskõlastada linnaarhitektiga;
3.16 Haljastuse ja heakorra põhimõtted: keskkonnakaitse s.h jäätmekäitlus lahendada ehitusprojekti koosseisus. Asendiplaanil näidata ehitise ehitisealune pind - paiknemine maaüksusel (sealhulgas jäätmete konteinerite paiknemine), heakord, tehnovõrkude ja rajatiste paiknemine, haljastuse osakaal ja paiknemine (sealhulgas puuvõra kontuurjoon), Katastriüksuse haljastuslahenduses lähtuda Rakvere üldplaneeringus sätestatust - roheala suuruseks vähemalt 20-30 % maaüksuse pindalast, millest 60 % peab olema kaetud kõrghaljastusega. Väheväärtusliku haljastuse eemaldamine kinnistul on lubatud vaid ehitusloa saanud ehitusprojekti alusel. Asendiplaanil kajastatav lahendus peab olema esitatud tasapinnaliselt ja kõrguslikult ning seotult geodeetilise süsteemiga;
3.17 Eriosad (vesivarustus/kanalisatsioon/küte/ventilatsioon/jahutus/elektrivarustus/nõrkvool): lahendada ehitusprojekti koosseisus, vastavalt eriosade tehnilistele tingimustele;
3.18 Tuleohutus: tagada ehitise vastavus tuleohutusnõuetele. Naabermaaüksustel lähestikku paiknevate või omavahel blokeeritud hoonetega, tuleb tagada tulepüsivus ehituslike abinõudega 
3.19 Muud nimetamata nõuded: 
3.19.1 Projekteerija teeb või tellib kõik uuringud;
3.19.2 Projekteerimisel arvestada Rakvere Linnavalitsuse, ametkondade, tehnovõrkude valdajate, kinnisasjade omanike poolt esitatavate tingimuste/märkuste ja nõuetega; 
3.19.3 Mitte piirata ehitamisest puudutatud kinnistute ja naaberkinnistute omandi-, kasutus- ja ehitusõigust;
3.19.4 Ehitustöödega alustamisest tuleb eelnevalt teavitada linnavalitsust. Avalikult kasutatava tee/tänava sulgemise (ka osalise) vajadusel esitada taotlus Rakvere linna iseteeninduses – SPOKU https://www.rakvere.ee/tanava-sulgemise-loa-avaldus Täpsem info Rakvere Linnavolikogu 19.09.2018 määruses nr 23 „Teede ja tänavate sulgemise maks“ (kontaktisik teedeinsener).
  
4. Nõuded ehitusprojekti koostamiseks:
4.1 Ehitusprojekti koostamisel lähtuda kõikidest Eesti Vabariigis kehtivatest õigusaktidest, projekteerimisnormidest, standarditest, majandus- ja taristuministri 17. 07 2015.a määrusest nr 97 „Nõuded ehitusprojektile“ ja heast ehitustavast;
4.2 Ehitusprojekt vormistada kaasajastatud ja tegelikku olukorda kajastaval geodeetilisel alusplaanil ning vastavuses majandus- ja taristuministri 14.04.2016 määrusele nr 34 „Topo-geodeetilisele uuringule ja teostus-mõõdistamisele esitatavad nõuded“;
4.3 Geodeetiliste uurimistööde käigus mõõdistada tehnovõrkude asukohad ja kooskõlastada need võrkude valdajatega. Koostatud geodeetiliste uurimistööde aruanne tuleb esitada digitaalselt Rakvere Linnavalitsusele geomõõdistuste infosüsteemi https://geoveeb.rakvere.ee/;
4.4 Geodeetiline alusplaan peab olema mõõdistatud ehitusprojekti koostamiseks vajalikus mahus, mõõtkavas 1:500 või 1:1000, fail dgn, dwg ja pdf vormingus (kontaktisik maakorraldaja);
4.5 Ehitusprojekti koosseisus selgitada ja täpsustada olemasolevate või ümberpaigutamist vajavate maa-aluste kommunikatsioonide asukohad. Kui osutub vajalikuks teostada tehnovõrkude ümberehitamine, siis ümberehitamise teostab ja kannab kõik kulud ehitamisest huvitatud isik;
4.6 Ehitusprojektis esitada ehitustööde kaevetöödel teisaldatava pinnase (sh kogu väljakaevatava, tagasitäidetava, utiliseeritava pinnase) mahud (m3). Projektis näidata pinnase ajutise ja alalise ladustamise ning utiliseerimise asukohad; 
4.7 Ehitusprojekti lisada projekteerimistingimused ja tehnovõrkude omanike projekteerimiseks väljastatud tehnilised tingimused;
4.8 Ehitusprojekti digitaalsel vormistamisel juhinduda majandus- ja kommunikatsiooni- ministeeriumi veebilehel avaldatud juhendist.

5. Ehitusprojekti esitamine:
5.1 Ehitusloa taotlemisel esitada ehitusprojekt Rakvere Linnavalitsusele ehitisregistrisse elektrooniliseks menetlemiseks.

